Ma ei saa aru, kuidas see saab olla nii drastiline. Kui sa oled kodus, siis kulub sul ju veel rohkem asju kui tööl käies. Järelikult saab asi olla ainult rahas. Ma olen pigem aru saanud, et suuremale osale võimaldatakse kodukontoris töötamise võimalust, okei, palju on neid, kelle palku on kärbitud, aga ega sul elamata ikka ei jää. Saan aru, pead tegema mingi säästurežiimi, aga sa tarbid ju ikka neid asju, mida sa eluks vajad.
#000002
1. Kui inimene ei viibi viis päeva nädalas vähemalt kaheksa tundi kodust eemal (tööl), siis kulub kogu selle aja võrra rohkem ka WC-paberit. Vastasel juhul kulutatakse paberit tööl.
#000005
Nii ongi ju. Kui mina ja Hedon oleme keskmiselt päevas 8-10 tundi kodust eemal, siis me ei tarbi kodus WC-paberit, ei söö leiba, juustu, piima, kasuta seepi, kreemi, elektrit, vett.. Kui me oleme aga 24/7 kodus – siis kulub neid asju ju rohkem.
#000012
Ma käin jätkuvalt pesus (seda nii pesemise kui aluspesu mõttes) ja kasutan jätkuvalt BonMerité koorijaid, kreeme, mul kulub kordades rohkem seepi ja vett kätepesuks kodus olles kui tööl olles (sest siis pesen käsi tööl ja kasutan seal seepi ja vett). PS! MARIMELL koodiga saab BonMerité veebipoes soodustust 20% kõigilt täishinnaga toodetelt.
#000013
Ehk siis – me tarbime ju veel rohkem kodus olles kui kodust ära olles. Ühtpidi muidugi, mul on kurb ja olen sellega nõus, et väike-ettevõtjaid peab toetama, aga teistpidi ma ei saa aru, kuidas said müügid 70% kukkuda – kas te enam ei pese, koori, kreemita, tarbi?
#000015
Kui mul saab praegu šampoon otsa, siis ma tellin selle näiteks Dermosilist, kus marimelli koodiga on tasuta tarne. Kui mul saab WC paber otsa või tahan veni, ma tellin selle kuskilt e-poest. Samamoodi nagu ma siiani olen tellinud süüa, puuvilju, riideid – mida iganes mul vaja on olnud.
#000016
Kui kellelegi oli praegu koduremont pooleli ja ta mõtles osta Kukupesast endale plakateid ja taimi, siis kas ta nüüd ei osta enam? Miks? Jättis remondi ära kuna saab 24/7 kodus olla?
#000017
Aga olen nõus, toetage väike-ettevõtteid, et nad vastu peaks selles hulluses ja ei peaks oma poode ja tootmisi kinni panema. Ma tellisin just Nudistist vahukat!
#000018
Sul on natukene kitsas pilt sellest, mis toimub üldse Eestis praegu. Need, kes kodukontorit teha saavad, neid on käputäis inimesi. On väga palju selliseid, kes saadeti sundpuhkusele miinimumpalgaga, on koondatud, on vähendatud palka jne. Selles olukorras ilmselt viimane asi on mõelda sellele, et kuskilt hakata kreeme-koorijaid-šampoone tellima. Jah, neid kasutatakse endiselt, aga ilmselt valik läheb soodsama variandi peale. Ja kui ka ise saab inimene tööd normaalselt jätkata ja kodukontorit teha koos palga säilimisega, siis on paljudel peredes inimesi, keda on see eriolukord majanduslikult palju mõjutanud ja keda rahaliselt aidatakse. Majanduslik ebakindlus on see, mis mõjutab inimeste ostukäitumist isegi siis, kui otseselt enda sissetulek ei ole mõjutatud.
Lisaks see nüanss, et netipoodide müük moodustab enamike nende brändide (kes kampaaniaid on hakanud tegema) müügist vaid osa – nende tooteid müüakse ikka ka erinevates poodides, mille müük nüüd drastiliselt langenud on. Netipoodi satub tavaliselt teadlik inimene, neid möödaminnes ostusid päris poodides on ikka oluliselt rohkem.
Samas ma arvan, et see aktsioon on mitmete ettevõtete jaoks nagu turundusstarteegia ka ja tegelikult ei ole nende müüginumbrid oluliselt mõjutatud.
#000022
Ettevõtted, kes kannatavad, polegi need, kes müüvad eluks vajalikke asju, vaid ikka need, kes pakuvad meile teenuseid... Majutused, restoranid jne... See üleskutse meeldib mulle küll väga, et kui kogu see kriisiolukord läbi saab, siis eelistage välismaale lendamise asemel puhkamist Eestis, et Eesti turismiettevõtted saaksid uuesti jalad alla :) Mõttekoht ka teile! ;)
#000023
Just nii ongi – ei kreemita, ei koori, pesed võimalikult odavate asjadega, mitte oma tavapäraste lemmikutega. Kindlasti ei osta remondi ajal koju plakateid ja taimi – need ei ole eluks vajalikud asjad, kannatavad rahulikult oodata ja lükatakse kaugemasse tulevikku, kui kriis läbi. Meenutades eelmist kriisi 10 aastat tagasi, siis kosmeetika, kodu ja söök olid esimesed asjad, mille pealt hakkasin kokku hoidma. Ei ostnud oma tavalemmikuid, vaid kordi odavamaid tooteid – kui ikka töötasud kolmandiku võrra vähenesid, siis luges inimene igat senti...
Viimastel aastatel olen suur Lumi toodete fänn. Kuid paraku ka see -20% või tasuta tarne ei pane mind praegu nende tooteid ostma – kriisi ajal on ka selliste soodukatega Lumi tooted mu jaoks liiga kallid :(
#000025
Tore, et te oma roosas mullis edasi elate.
Väga paljud inimesed juba on töö ja sissetuleku kaotanud, väga paljudel on see lähiajal juhtumas. Ainult teie ei taipa, miks oma tarbimisharjumusi muutma peaks. Isegi ei viitsi pikemalt jahuma hakata sel teemal. Eks püüdke oma reklaamidega veel viimast võtta.
#000028
Kas te üldse ei näe enda ninaotsast kaugemale? Ääretult enesekesksed olete ikka küll.
Pesevad, tarbivad, situvad ja kammivad kõik selle kriisi ajal. Lihtsalt enamus inimesi suudab kriitiliselt mõelda natukene 5 minutist kaugemale.
#000029
Selle asemel, et osta Bon Whatever seepi ja koorijat, ostab ettenägelik inimene praegusel ajal odavamat seepi ja koorijat.
#000030
Selle asemel, et osta Dermo-misiganes shampooni, läheb ta ostab poest odavama Fa või Schauma, sest ajab samamoodi asja ära.
#000031
Selle asemel, et TARBIMISHULLUSEGA praegu kaasa minna, oskab tarbija hetkel analüüsida seda, kas on tõesti vaja kindla brändi asju või tasuks tõesti ehk raha rohkem kokku hoida, sest majandus on praegu kõikuv, ükski töökoht pole kindel, enda tervise peale ei saa täielikult lootma jääda.
#000033
Mida sina oma lapsele süüa annad, kui raha peaks sul otsa saama? Või nälgite ja hõiskate, et vähemalt on Bon Merite ja Dermosil shampoon!
#000034
Esmatarbekaup ei kao kuskile, nemad ei hävine. Aga igasugune lamp pudipadi, ülehinnatud mõttetud brändid, suvalised niššitooted saavad kannatada, sest inimestel puudub tegelik vajadus!
#000035
Neile ju tuuakse enamus sööki ja muud vajalikku tasuta ukse taha. Mina näiteks tahtsin e-coopist tellimust teha ja esimene vaba kulleri aeg on nädala pärast. Pean ju piima, saia, leiba ja muud elementaarset minema ise poodi ostma.
Mul oli täna sama. Reisil olles tellisin elementaarse esmase. Täna tahtsin tellida, esimene vaba aeg oli kolmap õhtul kl 21, olin valmis, et ok.. tegin tellimust ja.. juba aeg läinud..
#000036
Neile ju tuuakse enamus sööki ja muud vajalikku tasuta ukse taha. Mina näiteks tahtsin e-coopist tellimust teha ja esimene vaba kulleri aeg on nädala pärast. Pean ju piima, saia, leiba ja muud elementaarset minema ise poodi ostma.
#000037
Mul oli täna sama. Reisil olles tellisin elementaarse esmase. Täna tahtsin tellida, esimene vaba aeg oli kolmap õhtul kl 21, olin valmis, et ok.. tegin tellimust ja.. juba aeg läinud..
#000038
Miks müügid langesid kui inimesed karantiini jäid? Sest inimesed ei tea, mis tuleb. Päris mitmed ettevõtted on kinni ja inimesed koondatud. Töötajate palku on vähendatud jne. Kui on oht/võimalus, et pere sissetulekud vähenevad märgatavalt ja teadmata ajaks siis absoluutselt eluterve lähenemine, et esmalt jätta ära “õndsuseasjade” ostmine. Kui pole teada, millal jälle tavasuuruses sissetulekut oodata on, siis ostangi tavapärase BonMerite kehakoorija asemel poest tavalise tükiseebi. Ja kui on reaalne võimalus, et kaaslasel järgmised 2 kuud tööd ja sissetulekut pole siis lükkamegi remondi edasi ja selleks plaanitud raha jääb elamiseks...
Räägitakse jah sellest kui mitu kuupalka peaks inimesel kontol varuks olema aga reaalselt, kui paljudel keskmise palga saajatel reaalselt poole aasta rahavaru sukasääres on? “See on ju vaid raha, küll pärast kuidagi ikka saab” ei ole minu meelest jätkusuutlik lahendus....
#000039
Kas tõesti peab seda selgitama, et kui väike ettevõtja (mina ja minusuguseid on tuhandeid) jääb päeva pealt ilma oma igapäevatööst, sest see on seotud otsekontakti ja tervisega, istun ma kodus, teadmata millal saabub järgmine palk, siis ma tõmban kõik tarbimise koomale, mis pole hädavajalik? Et ma hakkan väga täpselt kalkuleerima oma toidukorvi ning ostan ainult kõige odavamaid poe šampoone ja hädavajaliku näokreemi, mitte ei osta koorijaid, maske ja ma ei tea veel mida, mis on täielik luksus?
#000042
Ma ei pea end üldse tarbimissõltlaseks ja saan aru, et on hetki kus on seis kehvem ja tulebki nö kasinamalt hakkama saada, aga suures plaanis peseme me end ju kõik, kreemitame jne.
#000045
Kui müügid oleks igal pool enam-vähem samaks jäänud (v.a need ettevõtted, kes üldse tegutseda ei saa nt spordiklubid), siis poleks see krahh tulnud, aga kardame edasi kodus ja mõtleme, et meist ei olene midagi. Ja äkki keegi kuskil tarbib ja majandus läheb paremaks.. aga no mis meie...
#000051
Isegi, kui meil oleks tegu tavalise majanduskriisiga, siis kõik on õige ja ilmselt siin enamik saab sellest aru, et see, et inimesed säästlikuks muutuvad, annab kriisile omakorda hoogu juurde. Aga see, et see nii on, ei tähenda, et inimestel tuleks säästlikkusest loobuda ja enda kõhu arvelt majandust ülal hoida. Sest nii oleks paljud lõpuks seisus, kus pole midagi lauale panna enam kodus.
Säästmine ja ettevaatlikkus on iga kriisi puhul iga indiviidi puhul ainumõeldav. Ainult purulollid ühepäevaliblikad ei mõtle sellele, mis homme saab, kui majandus põhja käib.
#000053
Ilmselt kõik need firmad, kes ei paku eluks vajalikku, ka pillid kotti panevad, kahjuks.
#000058
Mul oli ka terve nimekirjatäis asju, mida olin plaaninud osta, kuid mis nüüd kõvasti aktuaalsust kaotasid ja kuskil nimistu lõpus on. Lihtsalt sellepärast, et majanduslikult ebastabiilne aeg stressivabamalt üle elada. Mul ei lenda see rahake nagu niisama klikkadi-klikk pangakontole. Kui on valida, kas osta 30€ või 10€ kreem/koorija/šampoon või misiganesmuu mögin siis vastavas olukorras haarabki käsi selle soodsama järele. Ei ole esmane vajadus shopata endale mingeid nipsasju ja riideid, väljas söömas käia, ilusalongi, reisile minna jms. Kui raha nagu muda või pole kahju oma viimane rahanatuke kõige selle peale kulutada, siis no laske aga käia jah. Muidu inimesed natuke ikka muretsevad oma töö pärast ka, kuna selgelt on näha, et paljudes valdkondades on töömaht ka väiksem või üldse olematu. Säästud võivad ju olla, aga keegi ei tea, kui pikalt peab (stabiilse) sissetulekuta olema.
#000066
Tahad teada, miks? Nt minul tuleb u 50%, soojemal hooajal 75% sissetulekust turismist. Tahad teada, palju sel aastal tuleb? No kui läheb hästi ja augustisse mõni broneering jääb ja/või tuleb, siis olen õnnega koos. KÕIK on tühistatud. Minutaolisi on ilmselt tuhandeid, kümneid tuhandeid.
Jah, ma pesen end ikka, aga kodus istudes pole tegelikult vaja end iga päev seebitada ega koorida. Ja seetõttu ka mitte kreemitada, sest seep kuivatab nahka.
#000067
Praegusel ajal sinisilmselt kreemidest ja kehakoorijatest jahuda ja oma võltsripsmeid plaksutada, et ma ei saa aru, mis siin maailmas toimub... – teie vanuses on see kurb.
#000071
Mul pole ripsmeid :) tühistasin kõik oma käigud kuni aprillini – ripsmed, küüned, autokool jnejne
Postimehes on kõik koroonaga seonduv tasuta täies ulatuses saadaval.
#000072
Mul pole ripsmeid :) tühistasin kõik oma käigud kuni aprillini – ripsmed, küüned, autokool jnejne
#000073
Postimehes on kõik koroonaga seonduv tasuta täies ulatuses saadaval.
#000074
Meil ei ole olukord halvenenud, pigem isegi vist paraneb seoses mehe tööga, aga oma ostud oleme veidi edasi lükanud, sest kolisime just oma majja ning säästudega on hetkel seetõttu kehvasti, peame uuesti koguma hakkama. Lisaks võib arvata, et hinnad langevad, seega ootame eritellimusmööbli jms tellimisega ilmselt paar kuud veel.
Postrid olen ikka ise teinud, maksab oluliselt vähem, taimed suretan niikuinii välja, mingeid koorijaid jms ei kasuta, dušigeel on 3 eurot pudel (Neutral) ja šampoon soodukaga viiekas (suur pudel).
Minu poolt veidi võidavad vist laste meelelahutuse tootjad, olen talle mänge ja aiamänguasju ostnud, et toas ikka tegevust oleks. Aga ega riideid ka ei raatsi osta (ostan muidu neid kalleid Eesti lastebrände talle), sest kriisiga ja kolimisega on kuidagi selgeks saanud, et ega asju on palju ja saame vabalt olemasolevatega hakkama :)
Seega, kuigi rahaliselt me ei kaota (veel), olen lihtsalt praktilistel põhjustel tarbimist vähendanud.
#000077